recursal/SuperWikiNEXT-32B huggingface dataset:
**சுதந்திரச்சங்கு** 30-01-1930 இல் இந்தியா சங்கு கணேசன் சங்கு சுப்பிரமணியன் ஆகியோரால் துவக்கப்பட்ட தமிழிதழ் ஆகும். வாரம் இருமுறை, மும்முறை வெளிவந்த தமிழ் சிற்றிதழ் ஆகும். இதன் ஆசிரியர் சங்கு சுப்பிரமணியம் ஆவார். இது காந்தியக் கருத்துகளை வெளியிட்டது. இந்த இதழ் 75000 பிரதிகள் வரை விற்றன. விடுதலைப்போருக்கு ஆதரவாகச் செயல்பட்டவர்கள் இந்த இதழை நூற்றுக்கணக்கில் வாங்கி மக்களிடையே விநியோகித்தனர். இதில் வெளியான கார்ட்டூன்கள் மக்களால் பெரிதும் மதிக்கப்பட்டன.

வரலாறு
------

1930களின் ஆரம்ப வருடங்களில், காலணா விலையுள்ள வாரப் பத்திரிகையாக சுதந்திரச்சங்கு வளர்ந்தது. காந்திய இலட்சியத்துடன், இந்திய விடுதலைப் போராட்டத்தில், சங்கு தீவிரமான பங்கு ஆற்றியது. விறுவிறுப்பும் வேகமும் நிறைந்த கட்டுரைகள் இதில் வந்தன. அதன் விளைவாக, பிரித்தானிய ஆட்சியின் அடக்குமுறைக்கு இது இலக்காயிற்று.

பின்னர், 1932இல் ‘சுதந்திரச் சங்கு‘ மீண்டும் தோன்றியது. "தமிழ்த் தொண்டுதான் சங்குக்கு மூச்சு" என்று அறிவித்து வளர்ந்த இது மாதம் இருமுறை இதழாக வெளிவந்தது. தி. ஜ. ரங்கநாதன் இதன் துணை ஆசிரியராகப் பணியாற்றினார்.

சமூகப் பிரச்னைகள் பற்றிய கட்டுரைகள், சிந்தனைகள், ‘சங்கு‘ வில் இடம் பெற்றிருந்தன. வ. ரா. ந. பிச்சமூர்த்தி, கு. ப. ராஜகோபாலன், சிட்டி ஆகியோர் இதில் தொடர்ந்து எழுதியிருக்கிறார்கள். புதுமைப்பித்தனின் ஆரம்பகாலக் கதைகள் சிலவும் இதில் இடம் பெற்றுள்ளன. சி. சு. செல்லப்பாவின் கதை ‘சுதந்திரச் சங்கு‘வில்தான் பிரசுரமாயிற்று. அதன் பிறகு அவ்வப்போது அவர் அதில் கதை எழுதியுள்ளார்.

‘சுதந்திரச் சங்கு‘ பத்திரிகையில் முக்கியமாகக் குறிப்பிடப்பட வேண்டியது அதன் ஆசிரியர் பக்கம் ஆகும். சங்கு ஆசிரியர் புதிய எழுத்தாளர்களுக்கு ஊக்கம் அளித்து உற்சாகம் ஊட்டினார். திறமையைக் கண்ட இடத்து, அதை வரவேற்றுப் பாராட்டி அதன் வளர்ச்சிக்கு உதவும் வகையில் யோசனைகள் கூறி ஆதரித்தார். தமிழ்ச் சிறுகதைகளின் வளர்ச்சிக்கான ஆலோசனைகள், உரைநடை பற்றிய கருத்துக்கள், கட்டுரை சம்பந்தமான சிந்தனைகள் - இப்படிப் பலவகைகளிலும் பயனுள்ள விஷயங்களை ஆசிரியர் பக்கம் எடுத்துச் சொன்னது. சங்கு சுப்பிரமணியமும் தி. ஜ. ர. வும் இத்தகைய எண்ணங்களை எழுதி வழிகாட்டியிருக்கிறார்கள்.

இந்த இதழ்களில் சில [தமிழம்] [நாள் ஒரு நூல்] திட்டத்தில் எண்ணிம வடிவில் பாதுகாக்கப்பட்டுள்ளன.

உசாத்துணைகள்
------------

* நாள் ஒரு நூல்
* திராவிட மாயை - சுப்பு

மேற்கோள்கள்
-----------

1. ↑  வல்லிக்கண்ணன் (2004). "தமிழில் சிறு பத்திரிகைகள்". *நூல்* (மணிவாசகர் பதிப்பகம்): pp. 16-17.. பார்த்த நாள்: 13 நவம்பர் 2021.

* திராவிட மாயை-ஒரு பார்வை, கூகுள் புக்சு.

வெளியிணைப்புகள்
---------------

* இதழியல் கலை அன்றும் இன்றும், ஆசிரியர்:புலவர் என்.வி. கலைமணி , ஆதாரம் விக்கிமூலம்
போபாலின் போஜ்டல்
**போஜ் ஈரநிலம்** (*Bhoj Wetland*) என்பது மத்திய **இந்திய** மாநிலமான மத்தியப் பிரதேசத்தின் தலைநகரான போபால் நகரில் அமைந்துள்ள இரண்டு ஏரிகளுடன் கூடியது. இந்த இரண்டு ஏரிகள் போஜ்தால் மேல் ஏரி & கீழ் ஏரி ஆகும். இது நகர மையத்தின் மேற்கில் அமைந்துள்ளது.

அமைப்பு
-------

போஜ்டால் 31 சதுர கி.மீ பரப்பளவைக் கொண்டுள்ளது. இதன் மொத்த நீர்பிடிப்பு பகுதி 361 சதுர கி. மீ. ஆகும்.போஜ்தாலின் நீர்ப்பிடிப்பு பகுதி பெரும்பாலும் கிராமப்புறமாக உள்ளது. இதன் கிழக்கு முனையைச் சுற்றி சில நகரமயமாக்கப்பட்ட பகுதிகள் உள்ளன. கீழ் ஏரி 1.29 சதுர கி.மீ. பரப்பளவில் 9.6 சதுர கி.மீ. நீர்பிடிப்பு பகுதியினைக் கொண்டுள்ளது. கீழ் ஏரி பெரும்பாலும் நகரமயமாக்கப்பட்ட பகுதியில் உள்ளது. கீழ் ஏரிக்கு போஜ்தாலிலிருந்து நிலத்தடி கசிவைப் பெறுகிறது.

போஜ்தால் மால்வாவின் ஆட்சியாளரான பரமரா ராஜா போஜ் (1005-1055) என்பவரால் உருவாக்கப்பட்டது. இவர் தனது ராஜ்ஜியத்தின் கிழக்கு எல்லையைப் பாதுகாக்க போபாலை (இவரது பெயரும்) நிறுவினார். கோலன்சு ஆற்றின் குறுக்கே மண் அணை கட்டியதன் மூலம் இந்த ஏரி உருவாக்கப்பட்டது. கோலன் முன்பு ஹலாலி ஆற்றின் துணை ஆறாக இருந்தது. போஜ்தால் மற்றும் திசைதிருப்பல் கால்வாய் ஒன்றின் உருவாக்கத்துடன், கோலன் ஆற்றின் மேல் பகுதி மற்றும் போஜ்தால் இப்போது கலியாசோட் ஆற்றில் கலக்கிறது. பத்பதா அணை 1965-ல் போஜ்தாலின் தென்கிழக்கு மூலையில் கட்டப்பட்டது. இது இப்போது கலியாசோட் ஆற்றின் வெளியேற்றத்தைக் கட்டுப்படுத்துகிறது.

#### கிழ் ஏரி

கீழ் ஏரி 1794-ல் நவாப் கயாத் முகமது கானின் அமைச்சரான நவாப் சோட் கான் என்பவரால் நகரத்தை அழகுபடுத்த உருவாக்கப்பட்டது. இது ஒரு மண் அணைக்குப் பின்னால் உள்ளது. மேலும் தற்போது பட்ரா வடிகால் என்று அழைக்கப்படும் கோலன் ஆற்றின் கீழ்ப் பகுதி வழியாக ஹலாலி ஆற்றில் வடிகால் செல்கிறது. கலியாசோட் மற்றும் ஹலாலி ஆகிய இரண்டும் பேட்வா ஆற்றின் துணை ஆறுகள் ஆகும்.

#### ராம்சார் இடங்கள்

இந்த ஏரிகள் பல நீர்ப்பறவைகள் உட்பட பல்வேறு தாவரங்கள் மற்றும் விலங்கினங்களுக்குத் தாயகமாக உள்ளன. ஆகத்து 2002 முதல் பன்னாட்டு ராம்சார் சாசனத்தின் கீழ் இவை பன்னாடு முக்கியத்துவம் வாய்ந்த ஈரநிலமாக அறிவிக்கப்பட்டுள்ளது.

மேற்கோள்கள்
-----------

1. ↑  "Bhoj Wetland". .

வெளி இணைப்புகள்
---------------

* போஜ் ஈரநில புகைப்படக் கட்டுரை
* போஜ் ஈரநிலம்] (WWF இந்தியா)
* 

வார்ப்புரு:Hydrography of Madhya Pradesh
**கே. கல்யாணசுந்தரமையர்** ( *K. Kalyanasundaramier*) என்கிற கல்யாணசுந்தரம் ஐயர் இந்தியாவின் தமிழ்நாடு மாநிலத்தின் தஞ்சாவூரைச் சேர்ந்த ஓர் முன்னணி வழக்கறிஞரும், கொடையாளரும், அரசியல்வாதியும் ஆவார்.

இவர் 1892 ஆம் ஆண்டு முதல் 1897 ஆம் ஆண்டு வரை சட்ட மேலவையில் உறுப்பினராகப் பணியாற்றினார்.

ஆரம்ப கால வாழ்க்கை
------------------

இவர் 1840 ஆண்டில் எங்கு பிறந்தார் என்பது தெரியவில்லை. இவர் தனது தந்தையை மிக இளம் வயதிலேயே இழந்தார் மற்றும் அவரது தாயார் அலமேலு அவர்களின் சொந்த கிராமமான கதிராமங்கலத்தில் வளர்க்கப்பட்டார் என்பது நம்பப்படுகிறது. இவரது தலைப்பெழுத்து கே. என்பது அவரது சொந்த கிராமத்தின் முதல் எழுத்தைக் குறிக்கிறது.

கடுமையான உழைப்பின் மூலம் இவர் சட்டப் படிப்பை படித்து முடித்தார், தாமதமாக சட்டப் பயிற்சியில் சேர்ந்தாலும் கதிராமங்கலம், நன்னிலம் ஆகிய கிராமங்களில். தஞ்சையில் முன்னணி வழக்கறிஞராகத் திகழ்ந்தார். 1891 ஆம் ஆண்டில், இவர் தஞ்சையில் ஒரு புதிய பள்ளிக்காக தனது நிலத்தை நன்கொடையாக வழங்கினார், அதன் பின்னர் அப் பள்ளிக்கு இவரது பெயரிடப்பட்டது. கல்யாணசுந்தரம் மேல்நிலைப் பள்ளி (KHSS) இது இன்னும் இயங்கி வருகிறது. இவர் டாக்டர் டாக்டர் உ.வே.சுவாமிநாத ஐயரின் அபிமானியாகவும் நல்ல நண்பராகவும் இருந்தார்; டாக்டர் சுவாமிநாத ஐயரின் சுயசரிதை என் சரித்திரம், ஆகியவற்றில் இவருடன் உள்ள நட்பை எழுதியுள்ளார். 1892ஆம் ஆண்டு கதிராமங்கலத்தில் கல்யாணசுந்தரமையர் புதிதாகக் கட்டப்பட்ட இல்லத்தின் கிரஹப்பிரவேசத்தில் கலந்துகொள்ள உ.வே.சாமிநாத ஐயர் சென்றதையும் குறிப்பிடுகிறது.

### அரசியல் வாழ்க்கை

1892 ஆம் ஆண்டில்,    தமிழ்நாடு சட்ட மேலவைக்கு ராவ் பகதூர் ச.அ. சாமிநாத ஐயரை விட கே. கல்யாணசுந்தரமையர் நகராட்சி  தொகுதியில் இருந்து பரிந்துரைக்கப்பட்டார்.[].இவர் அடுத்த 3 பருவங்களுக்கு அதே பதவிலிருந்து பரிந்துரைக்கப்பட்டார், .[] இவர் 1897 வரை அதே சட்ட மன்றத்தில்  பணியாற்றினார். இவர் 1893 ஆம் ஆண்டில், ராவ் பகதூர் எஸ்.ஏ. சாமிநாத ஐயருக்குப் பிறகு தஞ்சை நகராட்சி மன்றத் தலைவரானார். இவர் கதிராமங்கலத்தில் உள்ள *தட்சிண திருப்பதி வெங்கடேசப் பெருமாள் கோயிலில்* ஒரு மண்டபத்தினை இவரின் அன்னையின் பெயரில் அமைத்தார் மேலும் கதிராமங்கலத்தில் ஆங்காங்கு ஒரு
சில கிணறுகளை பொது மக்கள் பயன்பாட்டிற்கு தோண்டினார்.[*எவ்வாறு?*] இவரது கிராமத்திலிருந்து பிரதான சாலையான கும்பகோணம்-மாயவரம் சாலை வரை இவர் தனது சொந்த பணத்தில் சாலை அமைத்தவர் என்று பெயர் பெற்றவர் ஆவார்.[]

குடும்ப வாழ்க்கை
----------------

இவருக்கு குறைந்தபட்சம் இரண்டு மகன்கள் இருப்பார்கள் அவர்களில் ஒருவர் கே. ராமரத்தினம் ஐயர், பி.ஏ. என்பாரும் மற்றொருவர் கே.பாலசுப்ரமணியம் ஐயர் என்பாரும் ஆவர்.இவரது மகனான கே. ராமரத்தினம் ஐயர் ஒரு தமிழறிஞர் ஆவார். அவர் குறுந்தொகைக்கு முந்தைய நவீன கால விளக்கத்தை எழுதினார். இவர் 1930 ஆம் ஆண்டு ஏப்ரல் மாதம் முதல் டிசம்பர் மாதம் வரை சேஷாசலம் ஐயர் எழுதிய கலாநிலையம் வார இதழில் திருத்தப்பட்டு வெளியிடப்பட்டது. 

கல்யாணசுந்தரமையர் 1890 ஆம் ஆண்டின் பிற்பகுதியில் தனது 54வது வயதில் காலமானார்.[]

மேற்கோள்கள்
-----------

1. ↑  Hemingway, F. R. (1907). *Madras district gazetteers, Volume 1*. Superintendent, Government Press. பக். 231. .

மேலும் படிக்க
-------------

* K. C. Markandan (1964). *Madras Legislative Council; Its constitution and working between 1861 and 1909*. S. Chand & CO. பக். 51.
**உலகளாவிய காலநிலை நடவடிக்கை நாள்** (Global Day of Climate Action 2020) என்பது 2020 ஆம் ஆண்டு செப்டம்பர் மாதம் 25 ஆம் தேதியன்று நடந்த உலகளாவிய நேரடி எதிர்ப்பு நடவடிக்கையாகும். வெள்ளிக்கிழமைகளுக்கான எதிர்காலம் அல்லது காலநிலைக்கான இளைஞர்கள் என்ற மாணவர்கள் அமைப்பு மற்றும் மற்றும் 350. ஆர்கு போன்ற பிற செயலில் உள்ள அமைப்புகளால் இந்நிகழ்வு ஏற்பாடு செய்யப்பட்டது. காலநிலை மாற்றத்தின் தாக்கம் மற்றும் விரைவாக அதிகரிக்கும் உலகளாவிய உமிழ்வு குறித்த விழிப்புணர்வை அதிகரிப்பதை நோக்கமாகக் கொண்ட எதிர்கால நடவடிக்கைகளுக்கான ஒரு பகுதியாக இந்தப் போராட்டம் நடத்தப்பட்டது. .

 பெர்லினில் போராட்டம், 25 செப். 2020
பருவநிலை நெருக்கடிக்கு எதிரான இப்போராட்டத்தில் உறுதியான நடவடிக்கைகளை வலியுறுத்தவும், இளைஞர்களின் எதிர்கால உரிமைக்காகவும் ஆயிரக்கணக்கான நகரங்கள் நிகழ்வுகள் மற்றும் ஆர்ப்பாட்டங்களை நடத்தின.  நிகழ்வின் புள்ளிவிவரங்களின்படி, பங்கேற்பாளர்கள் பின்வருமாறு:  154 நாடுகள், 2362 நகரங்கள் மற்றும் 3615 நிகழ்வுகள் அறியப்படுகின்றன.. இருப்பினும், கோவிட் விதிகள் காரணமாக பங்கேற்பாளர்களின் எண்ணிக்கை கட்டுப்படுத்தப்பட்டதாகக் கூறப்படுகிறது.

மேற்கோள்கள்
-----------

1. ↑  LifeGate - 25 September is the global day of climate action. Published 25 September 2020, accessed 26 September 2020
2. ↑  LIST OF COUNTRIES
3. ↑  The Guardian, Young people resume global climate strikes calling for urgent action.

புற இணைப்புகள்
--------------

* அதிகாரப்பூர்வ இணையதளம்
சுசீந்திரம் தேரூர் வேம்பன்னூர் நீர்த்தட வளாகத்தில் பறவைகள் கண்காணிப்பு கோபுரம்

தாமரைப்பூ
**சுசீந்திரம் தேரூர் பறவைகள் சரணாலயம்** (Suchindram Theroor Birds Sanctuary) ஒரு பாதுகாக்கப்பட்ட இடமாகும். இது, இந்தியாவின் தமிழ்நாடு மாநிலத்தில், கன்னியாகுமரி மாவட்டத்தில் அமைந்துள்ளது. இது, சுசீந்திரம் குளம் மற்றும் தேரூர் குளம் மற்றும் வேம்பன்னூர் நீர்த்தட வளாகம் ஆகியவற்றை உள்ளடக்கியப் பகுதியாகும். அனைத்து கன்னியாகுமரி மாவட்டத்தில் உள்ள சுசீந்திரம் நகருக்கு அருகில் உள்ளது. இது நாகர்கோவில் மற்றும் கன்னியாகுமரி இடையே தேசிய நெடுஞ்சாலை எண் 44 இல் அமைந்துள்ளது. இது மத்திய ஆசியப் பறக்கும் பாதையின் தென்கோடி எல்லையில் அமைந்துள்ளதால், இடம்பெயர் பறவைகளுக்கு முக்கியமான இடமாகும். 2002 ஆம் ஆண்டு, இப்பகுதியைப் 'பறவைகள் சரணாலயம்' என அறிவிக்கக் கோரிக்கை விடப்பட்டு, அரசின் பரிசீலனையில் உள்ளது. சுசீந்திரம் குளத்தின் அமைவிடம் 8°7′30″N 77°27′30″E﻿ / ﻿8.12500°N 77.45833°E﻿ / 8.12500; 77.45833 ஆகும். தேரூர் குளத்தின் அமைவிடம் 8°10′45″N 77°27′45″E﻿ / ﻿8.17917°N 77.46250°E﻿ / 8.17917; 77.46250 ஆகும். இச்சரணாலயத்தின் குறியீட்டு எண் IN279 ஆகும். சரணாலயத்தின் சில பகுதிகள் 2022 முதல் பாதுகாக்கப்பட்ட ராம்சார் தளங்களாக நியமிக்கப்பட்டுள்ளன.

குளங்கள்
--------

கன்னியாகுமரி மாவட்டத்தின் மொத்தப் பரப்பளவில் மூன்றில் இரண்டு பங்கில், குளங்கள் அமைந்துள்ளன. மொத்தம் 2,058 நன்னீர் குளங்கள் உள்ளன. சுசீந்திரம், தேரூர் தவிர, பறக்கை, தத்தியார் குளம், வேம்பனூர் குளம், சுங்கான்கடை குளம், புத்தேரிக் குளம், தாழக்குடி குளம் மற்றும் மணவாளக்குறிச்சி குளம் போன்றவை பறவைகளின் முக்கியமான இடங்களாகும்.

மேற்குத் தொடர்ச்சி மலைத்தொடரின் எல்லையான குமரி மாவட்டத்தில், புலிகள் வாழும் 'காட்டுயிர்ச் சரணாலயம்' ஒன்றும் உள்ளது.

மேற்கோள்கள்
-----------

1. 1 2  "வேம்பன்னூர் நீர்த்தட வளாகம்". .
2. 1 2  "சுசீந்திரம் தேரூர் நீர்த்தட வளாகம்". .
3. ↑  "Policy Note on Forest and Environment 2002–2003, Demand No. 14". Government of Tamil Nadu. July 7, 2003 இம் மூலத்தில் இருந்து 2003-11-25 அன்று. பரணிடப்பட்டது... பார்த்த நாள்: 2010-11-02.
4. ↑  "11 more wildlife, bird sanctuaries". The Hindu. Apr 30, 2002 இம் மூலத்தில் இருந்து 2012-11-03 அன்று. பரணிடப்பட்டது... பார்த்த நாள்: 2009-01-08.
5. ↑  பன்னாட்டு பறவை வாழ்க்கை Suchindram Therur, Vembanoor
[*தொடர்பிழந்த இணைப்பு*]
**பி. என். சந்திரப்பா** (B. N. Chandrappa) இந்தியாவைச் சேர்ந்த ஓர் அரசியல்வாதியாவார். கர்நாடக மாநிலத்தின் சித்ரதுர்கா மக்களவைத் தொகுதியிலிருந்து தேர்ந்தெடுக்கப்பட்டு 16ஆவது மக்களவையில் நாடாளுமன்ற உறுப்பினராக இருந்தார் 

ஏப்ரல் 9, 2023 ஆம் ஆண்டு ஏப்ரல் மாதம் 9 ஆம் தேதியன்று பி. என். சந்திரப்பா கேரளப் பிரதேச காங்கிரசு குழுவின் செயல் தலைவராக காங்கிரசு கட்சியால் நியமிக்கப்பட்டார்.   கர்நாடகா பிரிவுக்கு டி.கே.சிவகுமார் தலைமை தாங்கினார்.

வாழ்க்கை குறிப்பு
-----------------

1955 ஆம் ஆண்டு அக்டோபர் மாதம் 1 ஆம் தேதி சிக்கமகளூரு மாவட்டத்தில் உள்ள இலக்கவல்லி நகரில் நாகப்பா மற்றும் இலக்சுமம்மா ஆகியோருக்கு சந்திரப்பா மகனாகப் பிறந்தார்.

1986 ஆம் ஆண்டு முதல் 1991 ஆம் ஆண்டு வரை சில்லா பரிசத்து உறுப்பினராகத் தேர்ந்தெடுக்கப்பட்டார், பின்னர் 1991 ஆம் ஆண்டு முதல் 1992 ஆம் ஆண்டு வரை துணைத் தலைவர் பதவியை வகித்தார், மாநில அமைச்சர் தகுதியைப் பெற்ற சந்திரப்பா 2001 ஆம் ஆண்டு முதல் 2003 ஆம் ஆண்டு வரை எசு.எம்.கிருசுணா ஆட்சியில் இலித்கர் தலைவராகவும் பணியாற்றினார். 

பி.என்.சந்திரப்பா, கர்நாடகாவில் உள்ள சி.வி.ராமன் பல்கலைக்கழகத்தில் சமூகவியலில் முதுகலைப் பட்டம் பெற்றார், அங்குதான் இவர் தனது கல்வியைத் தொடர்ந்தார்..

தனிப்பட்ட வாழ்க்கை
------------------

சந்திரப்பா எசு.டி.காவ்யா என்ற பெண்ணைத் மார்ச் 1992 ஆம் ஆண்டு மார்ச்சு மாதம் 1 ஆம் தேதியன்று திருமணம் செய்து கொண்டார். தம்பதியருக்கு 1 மகன் மற்றும் 1 மகள் உள்ளனர்.

பதவிகள்
-------

| # | இருந்து | செய்ய | பதவி |
| --- | --- | --- | --- |
| 1. | 1986 | 1991 | சில்லா பரிசத்து உறுப்பினர், சிக்கமங்களூர் |
| 2. | 1991 | 1992 | துணைத் தலைவர், (துணை அமைச்சர் பதவி), சில்லா பரிசத்துசிக்கமங்களூர் |
| 3. | 2001 | 2003 | தலைவர், கர்நாடக மாநில இலித்கர் வாரியம்  |
| 4. | 2014 |  | சித்ரதுர்கா மக்களவை தொகுதி 16ஆவது மக்களவை எம்.பி.

* உறுப்பினர், இரசாயனங்கள் மற்றும் உரங்கள் மீதான நிலைக்குழு (1 செப். 2014 முதல்)
* உறுப்பினர், ஆலோசனைக் குழு, விவசாய அமைச்சகம் (1 செப். 2014 முதல்)
 |

மேற்கோள்கள்
-----------

1. ↑  "Constituencywise-All Candidates". Eciresults.nic.in.. பார்த்த நாள்: 2014-05-17.
2. ↑  "B.N. Chandrappa, ex-MP, appointed KPCC working president" (in en-IN). 2023-04-09. .
3. ↑  "Ahead of Assembly polls, Karnataka Congress appoints BN Chandrappa as working president of state unit" (in en). 2023-04-09. .
4. ↑  "Karnataka Assembly Election 2023: Congress appoints BN Chandrappa as fifth working president" (in en). 2023-04-09. .
5. ↑  "Congress reaches out to SCs, appoints Chandrappa KPCC working president". .
6. ↑  "B.N.CHANDRAPPA : Bio, Political life, Family & Top stories". *The Times of India*. .
7. ↑  "Members : Lok Sabha". .
8. ↑  "B N Chandrappa: Age, Biography, Education, Wife, Caste, Net Worth & More - Oneindia".. பார்த்த நாள்: 2019-02-17.
**உருகுவை** அல்லது **உருகுவே** (*Uruguay*) தென் அமெரிக்க நாடாகும். இது வடக்கே பிரேசிலுடனும் கிழக்கே அர்ஜென்டினாவுடனும் எல்லைகளைக் கொண்டுள்ளது. உருகுவை ஆறும், வெள்ளி ஆறு என்றழைக்கப்படும் ரியோ தெ லா ப்ளாதா (*Rio de la Plata*) என்ற ஆறும் அர்ஜெண்டின எல்லையை ஒட்டி இருக்கின்றன. கிழக்கில் அட்லாண்டிக் பெருங்கடல் உள்ளது. மக்கட்டொகையில் பாதிக்கும் மேற்பட்டோர் தலைநகர் மொண்டிவிடியோவில் வசிக்கின்றனர். தென்னமெரிக்கக் கண்டத்தில் நிலப்பரப்பில் இரண்டாவது சிறிய நாடு(மிகச்சிறிய நாடு சுரினாம்). உருகுவை அரசியல் மற்றும் பொருளாதார அடிப்படையில் நிலையாக இருக்கிறது.

வரலாறு
------

உருகுவை என்ற பெயர் பழங்குடி மக்களின் மொழியான *குரானி* என்பதில் இருந்து வந்தது. இதற்கு 'பறவைகளின் ஆறு' (*river of the painted birds*) என்று பொருள்.

16-ஆம் நூற்றாண்டின் துவக்கத்தில் ஐரோப்பியர்கள் இங்கு வரத் தொடங்கினர். ஸ்பெயினும் போர்ச்சுகலும் உருகுவேயை ஆக்கிரமித்தன. காலப்போக்கில் உருகுவே ஸ்பெயினின் ஆதிக்கத்தின் கீழ் வந்தது. தற்போதைய தலைநகரான மாண்டிவிடியோ 18-ஆம் நூற்றாண்டின் துவக்கத்தில் உருவாக்கப்பட்டது. 'பொய்னஸ் ஏரிஸ்' (*Buenos Aires*) வர்த்தக மையமாகவும் மாண்டிவிடியோ இராணுவ (படை) மையமாகவும் செயல்பட்டன.

பத்தொன்பதாம் நூற்றாண்டின் துவக்கத்தில் உருகுவே உட்பட தென் அமெரிக்கா முழுதும் விடுதலை இயக்கங்கள் வலுப்பெற்றன. பின்னர் அண்டை நாடுகளான பிரேசில் மற்றும் அர்கெந்தீனா என்பவற்றின் கட்டுப்பாட்டுக்குள் வந்தது. *Provincia Cisplatina* என்ற பெயரில் பிரேசிலின் ஒரு பகுதியாக இருந்தது. ஆகஸ்ட் 25,1825 அன்று விடுதலைப் போராட்டம் துவங்கியது. பின்னர் 'மாண்டிவிடியோ உடன்படிக்கை' யின் மூலம் 1828-ஆம் ஆண்டு விடுதலை அடைந்தது.

பழங்குடி இனமான 'சருவா' காலப்போக்கில் அழிந்துவருகிறது, ஏப்ரல் 11, 1831 அன்று சல்சிபுதிஸ்(*Salsipuedes*) என்ற இடத்தில் நூற்றுக்கணக்கான சருவா இனத்தவர் படுகொலை செய்யப்பட்டனர். உருகுவையின் முதல் அதிபரான ஜெனரல் புரக்டோசா ரிவேரா(General Fructuoso Rivera) முன்னிலையில் இந்த கொடிய சம்பவம் அரங்கேறியது. அதன் பின்னர் சருவா இன மக்கள் உருகுவேயிலிருந்து வெளியேறினர். 1833-ஆம் ஆண்டு நான்கு சருவா இனத் தலைவர்கள் - செனாக்யு (Senaque), வைமெக்க பிரு (Vaimaca Piru), தகுபே (Tacuabe) மற்றும் அவர் மனைவி குய்னூசா (Guyunusa) ஆகியோர் பாரீசுக்கு இழுத்துச் செல்லப்பட்டு அங்கு ஒரு கேளிக்கை அரங்கில் காட்சிப் பொருளாக நிற்க வைக்கப்பட்டனர்.

பத்தொன்பதாம் நூற்றாண்டின் இறுதியில் பராகுவேக்கு எதிரான போரில் உருகுவை பங்கெடுத்தது.

விளையாட்டுக்கள்
---------------

இங்கு கால்பந்து ஆட்டமே மிகவும் புகழ் பெற்ற விளையாட்டாகும்.

குறிப்புகள்
-----------

1. ↑  /ˈjʊɹ.ə.ɡwaɪ/, /ˈʊɹ.ə.ɡweɪ/

புற இணைப்புகள்
--------------

* உருகுவை அரசு வலைவாசல் பரணிடப்பட்டது 2011-08-09 at the வந்தவழி இயந்திரம்

| * பா
* உ
* தொ
தென் அமெரிக்காவில் உள்ள நாடுகளும் மண்டலங்களும்பிராந்தியங்களும் |
| --- |
| **விடுதலை நாடுகள்** | அர்ஜென்டினா  **·**  பொலிவியா  **·**  பிரேசில்  **·**  சிலி  **·**  கொலம்பியா  **·**  எக்குவடோர்  **·**  கயானா  **·**  பனாமா  **·**  பராகுவே  **·**  பெரு  **·**  சுரினாம்  **·**  திரினிடாட்டும் டொபாகோவும்  **·**  உருகுவே  **·**  வெனீசூலா |  |
| **சார்பு மண்டலங்கள்** | *அருபா* (நெதர்லாந்து ) **·**  *போக்லாந்து தீவுகள்* (ஐக்கிய இராச்சியம்)  **·**  *பிரெஞ்சு கயானா* (பிரான்சு )  **·**  *நெதர்லாந்து அண்டிலிசு* (நெதர்லாந்து )  **·**  *தெற்கு யோர்சியா மற்றும் தெற்கு சண்ட்விச் தீவுகள்* (ஐக்கிய இராச்சியம்)
 |
**கொட்டாரக்குளம் மகாகணபதி கோயில்** தென்னிந்தியாவின் கேரளாவில் கொல்லத்தில் உள்ள ஒரு புகழ்பெற்ற கோயிலாகும்.

இந்த கோயில் கொல்லம் மாநகராட்சியின் மையப் பகுதியில், கொல்லம் சிவில் நிலையத்திற்கு அருகில் அமைந்துள்ளது.

  

இங்கு மூலவர் விநாயகர் ஆவார். அப்பமும் மோதகம் கோயிலின் பிரசாதங்கள் ஆகும். நாகராஜா, சுவாமி ஐயப்பன் ஆகிய துணைத்தெய்வங்கள் உள்ளனர். 

விநாயக சதுர்த்தி விழா ஆகஸ்ட் மாதம் தொடங்குகிறது. அஷ்ட திரவிய மகாகணபதி ஹோமம், கலசபூஜை, லட்சார்ச்சனை, புஷ்பாபிஷேகம் உள்ளிட்ட சடங்குகள் மேற்கொள்ளப்படுகின்றன

தினசரி பூசை நேரங்கள்
--------------------

கீழ்க்கண்டவாறு இக்கோயிலில் பூசைகள் நடத்தப்பெறுகின்றன.| பூஜைகள் | நேரங்கள் (IST) |
| --- | --- |
| நிர்மால்ய தரிசனம் | 05:00 |
| கணபதி ஹோமம் | 05:30 |
| உஷா பூஜை / தீபாராதனை | 07:00 |
| நவக்கிரகஹோம பூசை ஆரம்பம் | 08:00 |
| சிரப்பு / நவக்கிரஹஹோம தீபாராதனை | 10:00 |
| நடை மூடல் | 10:30 |
| நடை திறப்பு | 16:30 |
| தீபாராதனை | 19:00 |
| சிறப்பு பூசை, தீபாராதனை | 19:30 |
| நடை மூடப்படல் | 20:00 |

மேலும் பார்க்கவும்
------------------

* கேரளாவின் கோவில்கள்

மேற்கோள்கள்
-----------

1. ↑  "The Hindu : Kerala / Kollam News : Vinayaka Chathurti festival to begin on August 30". .
2. ↑   Map of this Temple
**சிவப்பா நாயக்கர்**, கேளடியை ஆண்ட நாயக்க மன்னர்களுள் மிகவும் புகழ் பெற்றவராவார். இவர் கி.பி 1645 தொடக்கம் 1660 வரையான காலப்பகுதியில் ஆட்சிப்பொறுப்பில் இருந்தார். இவர் நிர்வாகத் திறமையும் போர்த் திறமையும் பெற்று விளங்கியவர்.

வெற்றிகள்
---------

வேலூரில் இருந்து ஆட்சி செய்த விஜயநகரப் பேரரசின் கடைசி ஆட்சியாளரான மூன்றாம் ஸ்ரீரங்கா பீஜப்பூர் சுல்தானகத்தால் தோற்கடிக்கப்பட்டு சிவப்பாவிடம் அடைக்கலம் புகுந்தார். இதன் காரணமாக பிஜாப்பூர், கோல்கொண்டா சுல்தான்களோடு போர் புரிந்து தார்வாடு பகுதியை கைப்பற்றினர். 
மங்களூர், குந்தாபுரா, ஹொன்னாவர் போன்ற
கடலோரப் பகுதியில் உள்ள போர்த்துகீசிய 
துறைமுகங்கள் கைப்பற்றி கர்நாடக பகுதியில் உள்ள போர்த்துகீசிய அரசியல் அதிகாரத்தை அழித்தார்.

கட்டிடக்கலை
-----------

சிவப்பா நாயக்கரால், சந்திரகிரி, பேக்கல், மங்களூர், ஆரிக்கடி மற்றும் அட்கா பகுதிகளில் கோட்டைகள் கட்டப்பட்டன.

சிவப்பா நாயக்கர் அரண்மனை, அரசு அருங்காட்சியகம், சிமோகா மாவட்டம், கர்நாடகம்
மன்னர் சிவப்பா தர்பாரின் முன்பக்க காட்சி
 சந்திரகிரிக் கோட்டை, காசர்கோடு (கேரளா), சிவப்பா நாயக்கர் கட்டியது.
பேகல் கோட்டை, காசர்கோடு, சிவப்பா நாயக்கர் கட்டியது.

மேற்கோள்கள்
-----------

1. ↑  "Mysore and Coorg, a gazetteer - Keladi". Benjamin Lewis Rice. 1876. p. 355. .
**திருக்கிளியன்னவூர் சிவன் கோயில்** திருக்கிளியன்னவூர் என்பது திண்டிவனம் அருகேயுள்ள வானூர் வட்டத்தில் அமைந்துள்ள கிளியனூர் என உறுதி செய்யப்பட்டுள்ளது. இறையருள் கூடும் போது இன்னும் கூடுதல் தலங்கள் வெளிச்சத்திற்கு வரக்கூடும். இத்தலம் வறுமை நீக்கும் தலமாகவும், எவ்வித நோய்களையும் அறவே போக்கி நலம் அருளும் தலமாகவும் விளங்குகிறது. தேவாரப் பாடல் பெற்ற தலங்களில் ஒன்றாகும்.

276 ஆவது தலம்
-------------

இத்தலம் 276ஆவது தலமாக கண்டுபிடிக்கப்பட்டுள்ளது. புதுச்சேரி இந்தியவியல் ஆய்வு நிறுவனம் வெளியிட்டுள்ள ஞானசம்பந்தர் தேவாரம் முதல் தொகுதியில் திருவிடைவாய் பதிகத்தை அடுத்து இத்தலத்தின் பதிகம் வெளியிடப்பட்டுள்ளது.

அமைவிடம்
--------

இத்தலத்தின் அமைவிடம் குறித்து காணப்படவில்லை. இருப்பினும் திண்டிவனத்திற்கு அருகில் கிளியனூர் என்ற பெயரில் மற்றொரு ஊர் உள்ளது.

மேற்கோள்கள்
-----------

1. ↑   பு.மா.ஜெயசெந்தில்நாதன், தேவார வைப்புத்தலங்கள், வர்த்தமானன் பதிப்பகம், சென்னை, 2009

இவற்றையும் பார்க்க
------------------


|  |  |
| --- | --- |
| 
* சிவத் தலங்கள்
* தேவாரத் திருத்தலங்கள்
* மாவட்ட வாரியான தேவாரம் பாடல் பெற்ற சிவாலயங்கள்

 | 

* சைவம் வலைவாசல்

* திருஞான சம்பந்தர்
* சுந்தரர்
* திருநாவுக்கரசர்

 |
சோவலூர் சிவன் கோயில்
**சோவலூர் சிவன் கோயில்** து இந்தியாவின் கேரள மாநிலத்தில் திருச்சூர் மாவட்டத்தில் குருவாயூரில் உள்ள சிவன் கோயிலாகும். இது ஒரு பழமையான இந்துக் கோயிலாகும்.  கோயிலின் மூலவரான சிவன் கருவறையில் மேற்கு நோக்கி உள்ளார். முனிவர் பரசுராமர் இந்த மூலவர் சிலையை நிறுவியதாக நாட்டுப்புற வழக்காறுகள் கூறுகின்றன. இக்கோயில் கேரளாவில் உள்ள 108 புகழ்பெற்ற சிவன் கோயில்களில் ஒன்றாகவும், குருவாயூரைச் சுற்றியுள்ள ஐந்து சிவன் கோயில்களில் ஒன்றாகவும் கருதப்படுகிறது.  கோயில்ல் வளாகத்திற்குள் இந்துக்கள் மட்டும் அனுமதிக்கப்படுகின்றனர். சிவபெருமானுக்கு தினமும் மூன்று கால பூசைகள் நடத்தப்படுகின்றன; சிவராத்திரி மற்றும் அஷ்டமி ரோகிணி ஆகியவை கோயிலின் முக்கிய திருவிழாக்களாகும்.

 கோயில் நுழைவாயில்

கோயில் அமைப்பு
--------------

இக்கோயில் சுமார் 4 ஏக்கர் நிலத்தைக் கொண்டுள்ளது. அதில் ஒரு ஒரு பெரிய கட்டிடம் கட்டப்பட்டுள்ளது. கோயில் மதில் சுவரையொட்டி கோபுரங்கள் கட்டப்படவில்லை. கோயிலில் எவ்வித திருவிழாவும் இல்லாததால் கொடிமரம் இல்லை. பலிகல்புராவில் உள்ள முக்கிய பலிகல்லு சுமார் 10 அடி உயரம் கொண்டதாகும். ஆதலால் வெளியில் இருந்து பார்க்கும்போது சிவலிங்கத்தைக் காணமுடியாது. கோயிலின் வடமேற்கில், கிழக்கு நோக்கிய சுப்ரமணிய சுவாமி சன்னதி உள்ளது. 2001 ஆம் ஆண்டு திருப்பணியின் ஒரு பகுதியாக சுப்ரமணியர் கோயில் கட்டப்பட்டது. மூலவர் கருவறை வட்ட வடிவில் இரண்டு தளங்களைக் கொண்டு அமைந்துள்ளது. கருவறையின் இரண்டாவது கூரை தாமிரத்தகட்டால் வேயப்பட்டு, தங்க முலாம் பூசப்பட்டுள்ளது.

மேலும் பார்க்கவும்
------------------

* 108 சிவன் கோவில்கள்
* கேரளாவின் கோவில்கள்
* திருச்சூர் கிராமத்தில் உள்ள இந்து கோவில்கள்

மேற்கோள்கள்
-----------

1. ↑  "Maps of India". .
2. ↑  Book Title: 108 Siva Kshetrangal, Author:Kunjikuttan Ilayath, Publishers: H and C Books
3. ↑  Book Title: Kerala Tradition and Fascinating Destinations 2016; Author: Biju Mathew; Published by: Prasanth Kumar VT -Info Kerala Communications Pvt Ltd vol No. 1, Sep 2016, ISBN 978-81-929470-5-1
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Polypedates|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***பாலிபீடேட்சு அசாமென்சிசு*** என்பது ராகோபோரிடே குடும்பத்தில் உள்ள ஒரு வகை தவளை சிற்றினம் ஆகும். இது இந்தியாவின் அசாமில் தேமாஜி மாவட்டத்தில் மட்டுமே காணப்படும் அகணிய உயிரி.

விளக்கம்
--------

இது நடுத்தர அளவிலான தவளை (நீளம் 45 மிமீ) ஆகும். தலையானது அகலத்தைவிட நீளமானது. மூக்கு நீளமானது, கீழ் தாடைக்கு அப்பால் நீண்டுள்ளது. கண் விட்டத்தை விட நீளமான மூக்கினைக் கொண்டது. நாக்கு மிதமானது, அடர்த்தியானது, ஆழமாக பிளவுபட்டது. முன்கைகள் மிதமானவை. விரல்கள் நீண்டு, வலைப் பிணைப்பு இல்லாமல் இருக்கும். நன்கு வளர்ந்த வட்டுகளுடன் விரல் நுனிகள் காணப்படும். பின்னங்கால்கள் நீளமானது. தொடை எலும்பு கணுக்காலுள்ளெலும்பினைப் போன்று நீளமானது. கால்விரல்களில் மூன்றில் இரண்டு பங்கு வலையமைப்பு கொண்டது. முதுகு மென்மையானது.

மேற்கோள்கள்
-----------

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q3395706
* விக்கியினங்கள்: Polypedates assamensis
* AmphibiaWeb: 7319
* AoI: 371
* ASW: Polypedates-assamensis
* GBIF: 10773462
* iNaturalist: 70835
* ITIS: 1101172

 |
**புனித குவித்தேரியா** (எசுப்பானியம்: *Quiteria*; பிரெஞ்சு மொழி: *Quitterie*; போர்த்துக்கேய மொழி: *Quitéria*; தமிழ்: **கித்தேரியம்மாள்**) 2ம் நூற்றாண்டைச்சேர்ந்த கிறித்தவப் புனிதரும், கன்னியரும், மறைசாட்சியும் ஆவார். இவரின் வாழ்க்கையைப்பற்றி முழுவதும் தெரியவில்லை. இவர் ரோமை புனிதர்களின் பட்டியலில் (Roman Martyrology) இடம் பெறுகின்றார். இவரின் விழாநாள் மே 22 ஆகும்.

வீரமாமுனிவர் இவரைக் காவியத்தலைவியாகக் கொண்டு எழுதிய *கித்தேரியம்மாள் அம்மானை* என்னும் நூல் இவரின் வரலாற்றையும், இவர் கி.பி 1716 புனிர் பட்டம் பெற்ற வரலாற்றையும் களமாகக் கொண்டுள்ளது. வீரமாமுனிவர் எழுதிய இந்நூல் திருநெல்வேலி மாவட்டத்தில் வங்க கரையோரம் அமைந்த கூத்தென்குழி எனும் கடற்கரை கிராமத்தில் பாதுகாக்கப்பட்டு வருகிறது.[]

குவித்தேரியாவும் அவரின் சகோதரிகளும்
-----------------------------------

போர்த்துகல் பாரம்பரியப்படி இவரின் சகோதரிகளான ஐமேலியா; லிபெறதா; ஜெமா; ஜெனீப்ரா; ஜெர்மானா; பசிலிசா; மரிக்கா; மற்றும் விடோரியா என்னும் சிறிய குழுவிற்கு தலைவியாக குவித்தேரியா இருந்தார் என்பர். இவர்கள் அனைவரும் ரோமில் இராணுவ அதிகாரியாக இருந்த ஒருவருக்கு ஒரே பிரசவத்தில் பிறந்த ஒன்பது குழந்தைகளாவர். ஒரு அடிமைப்பெண்னைப் போல ஒரே நேரத்தில் ஒன்பது மகள்களை பெற்றெடுத்ததால் வெறுப்படைந்த இவர்களின் தாய், இவர்களை ஒரு ஆற்றில் முக்கி கொல்ல வேலைக்காரிக்கு உத்தரவிட்டார். ஆனால் அவள் தலைவிக்கு கீழ்படியாமல், குழந்தைகளை சில உள்ளூர் பெண்களுக்கு தத்து கொடுத்தார். இவர்களது தந்தைக்கு இவர்களின் பிறப்பு செய்தி தெரியாமல் இருந்தது.

இவர்கள் வளர்ந்த பின்னர் ஒருமுறை ரோமானிய கடவுளர்களை வழிபாட மறுத்தனர். ஆகவே அவ்விடத்திற்கு அதிகாரியாக இருந்த தங்களின் தந்தையின், முன் கொண்டுவரப்பட்டனர். அவர்களைக்கண்ட உடனேயே அவர்களை தனது மகள்கள் என அவர் உணர்ந்தார். அவர்களின் தந்தை அவர்களை ரோம அதிகாரிகளுக்கு திருமணம் செய்து வைக்க விரும்பினார். அவர்கள் அதற்கு இணங்க மறுத்ததால் அவர்களை ஒரு கோபுரத்தில் சிறைவைத்தார். எனினும், அவர்கள் அங்கிருந்து தப்பி, அங்கிருந்த மற்ற கைதிகளையும் விடுவித்தனர்.

பின்னர் இவர்கள் உரோமைப் பேரரசுக்கு எதிராக கரந்தடிப் போரில் ஈடுபட்டனர். இப்போரின் போது இவர்கள் அனைவரும் கொல்லப்பட்டனர். குவித்தேரியா தலை வெட்டி கொல்லப்பட்டார்.

படக்காட்சியகம்
--------------

* புனித குவித்தேரியா ஆலயம், அயிர்-சோர்-அல்தோர், பிரான்சுபுனித குவித்தேரியா ஆலயம், அயிர்-சோர்-அல்தோர், பிரான்சு
* புனித குவித்தேரியா ஆலயம், ஸ்பெயின்புனித குவித்தேரியா ஆலயம், ஸ்பெயின்
* புனித கித்தேரியம்மாள் ஆலயம், மனக்கரை, தூத்துக்குடி, தமிழ்நாடு, இந்தியாபுனித கித்தேரியம்மாள் ஆலயம், மனக்கரை, தூத்துக்குடி, தமிழ்நாடு, இந்தியா

புனித கித்தேரியம்மாள் ஆலயம் , கூத்தன்குழி

ஆதாரங்கள்
---------

1. ↑  *Ἡ Ἁγία Κουϊτερία ἡ Μάρτυς.* 22 Μαΐου. ΜΕΓΑΣ ΣΥΝΑΞΑΡΙΣΤΗΣ.
2. ↑  portcult.com

வெளி இணப்புகள்
--------------

* Saints of May 22: Quiteria பரணிடப்பட்டது 2012-11-01 at the வந்தவழி இயந்திரம்
* (எசுப்பானியம்) Santa Quiteria
* (போர்த்துக்கேயம்) As Festas de Santa Quitéria, em Ferrel
* (எசுப்பானியம்) Detalle del retablo de Santa Quiteria
* (இத்தாலியம்) Santa Quiteria
**அருணாச்சலம் இலட்சுமணன்** (*Arunachalam Lakshmanan*, சுருக்கமாக *A. R. Lakshmanan*, 22 மார்ச்சு 1942 - 27 ஆகத்து 2020) இந்திய உச்ச நீதிமன்ற ஒய்வு பெற்ற நீதிபதி ஆவார். 2006 முதல் 2009 வரை இந்திய சட்டக் குழுவின் தலைவராக இருந்தார்.

தேவகோட்டையைச் சேர்ந்த இலட்சுமணன் சென்னையில் கல்வி பயின்றார். 1968 ஆம் ஆண்டில் வழக்குரைஞராகப் பதிவானார். அரசுத் தரப்பு வழக்குரைஞராகவும், பல வங்கிகளில் சட்ட ஆலோசகராகவும் பதவி வகித்தார். பிற்படுத்தப் பட்ட வகுப்பைச் சேர்ந்த சட்டம் பயிலும் மாணவர்களுக்குப் பயிற்சி அளிக்க தமிழ் நாடு அரசு இலக்சுமணனை அமர்த்தியது. சென்னை உயர்நீதி மன்றத்திலும், கேரளா உயர்நீதி மன்றத்திலும் நீதிபதியாகவும் பின்னர் இராசஸ்தான் உயர்நீதி மன்றத்தில் முதன்மை நீதிபதியாகவும் அமர்த்தப் பட்டார். ஆந்திர உயர்நீதிமன்றத்திலும் முதன்மை நீதிபதியாக இருந்தார். 2002 திசம்பர் அன்று இந்திய உச்ச நீதிமன்ற நீதிபதியாக அமர்த்தப் பட்டார். 2007 மார்ச்சு மாதம் ஒய்வு பெற்றார். உச்ச நீதிமன்றம் இவரை முல்லைப் பெரியாறு அணை விவகாரத்தில் தமிழ் நாடு அரசின் பிரதிநிதியாக அமர்த்தியது.

உசாத்துணைகள்
------------

* 
* 

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* United States

 |
| மற்றவை | 
* IdRef

 |
**தர்மநாதபுரம்** (*Dharmanathapuram*) திருச்சிராப்பள்ளியிலிருந்து  அரியலூர் செல்லும் சாலையில் லால்குடிக்கு மேற்கே அமைந்துள்ள மாந்துறை என்ற கிராமத்திலிருந்து வடக்கே சுமார் 5 கிலோ மீட்டர் தூரத்தில் அமைந்துள்ளது. 2001 கணக்கீட்டின்படி இவ்வூரின் மக்கட்தொகை 200 ஆகும்.

வரலாறு
------

சவரிமுத்து உடையார் என்ற நிலக்கிழாரால் இந்த ஊர் பிரித்தானியாவின் இந்தியப் பேரரசு காலத்தில் ஏற்படுத்தப்பட்டது.[] இவ்வூர் மக்கள் அனைவரும் பார்க்கவகுலத்தினர்[].

ஊர் பெயர்க்காரணம்
-----------------

பசியோடு வருவோர்க்கு சோறும், மோரும் வயிறார இலவசமாகக் கொடுத்து வந்தமையாலும், வறியோருக்கு நடவு செய்ய நெல்நாற்று, கூரைவேய தென்னங்கீற்று, மூங்கில் போன்றவற்றை இலவசமாக கொடுத்து தானத்தில் சிறந்தோங்கியதால் ஒத்தைமச்சு என்ற பெயர் மாறி, தர்மநாதபுரம் என்ற பெயர் பெற்றது.[]

தேவாலயம்
--------

இங்குள்ள புனித வனத்து சின்னப்பர் ஆலயம் கத்தோலிக்க திருச்சபையைச் சேர்ந்தது. இது 19 ஆம் நூற்றாண்டு காலத்திய தேவாலயம். இதன் பழைய கட்டிடம் அழிக்கப்பட்டு புதிய கட்டிடம் 1983 இல் துவக்கப்பட்டு 1987 இல் கட்டி முடிக்கப்பட்டது. அந்நாளின் கும்பகோணம் பிஷப்பான பால் அருள்சாமியால் புது ஆலயம் திறந்து வைக்கப்பட்டது.

விழாக்கள்
---------

புனித வனத்து சின்னப்பருக்கு ஆண்டுப் பெருவிழா, கிறித்துமஸ், புத்தாண்டு மற்றும் பொங்கல் விழாக்கள் சிறப்புடன் கொண்டாடப்படுகின்றன.

போக்குவரத்து
------------

மாவட்டச் சாலையில் அமைந்துள்ளதால் பேருந்து வசதியுள்ளது. இவ்வூருக்கு அருகிலுள்ள வானூர்தி நிலையம் திருச்சிராப்பள்ளி பன்னாட்டு வானூர்தி நிலையம் (25 கிமீ தொலைவு) ஆகும்.

இதற்கு அருகிலுள்ள தொடருந்து நிலையங்கள் மாந்துறை, வாளாடி, இலால்குடி ஆகிய தொடருந்து நிலையங்கள் உள்ளன.

மேற்கோள்கள்
-----------

1. ↑  "Residents question move to locate Marungapuri taluk office at Kallupatti". *தி இந்து*. 21 June 2013. .
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India இம் மூலத்தில் இருந்து 2004-06-16 அன்று. பரணிடப்பட்டது... பார்த்த நாள்: 2008-11-01.
3. ↑  "Airports Authority of India". Aai.aero. 23 January 2013 இம் மூலத்தில் இருந்து 15 March 2013 அன்று. பரணிடப்பட்டது... பார்த்த நாள்: 29 March 2013.
**எஸ். ராஜேந்திர பாபு**  (*S. Rajendra Babu*) என்பவா் இந்தியாவின் 34 வது தலைமை நீதிபதியாக பதவி வகித்தாா். இவர் இந்தியாவின் தேசிய மனித உரிமைகள் ஆணையத்தின் தலைவராகவும் பணியாற்றினார்.

வாழ்க்கை வரலாறு
---------------

எஸ். ராஜேந்திர பாபு, பெங்களூரில் 1939 ஆம் ஆண்டு சூன் 1 அன்று பிறந்தார். கர்நாடக பல்கலைக்கழகத்தின் கீழ் உள்ள பெல்காம் ராஜா ராஜ் லகாமகெளதா சட்டக் கல்லூரியில் இருந்து தனது இளங்கலை சட்டப் பட்டத்தைப் பெற்றாா்.

தொழில் வாழ்க்கை
---------------

1988 ஆம் ஆண்டு பிப்ரவரி மாதம் கர்நாடக உயர்நீதி மன்றத்தின் நிரந்தர நீதிபதியாக நியமிக்கப்பட்டார். இவர் 1997 ஆம் ஆண்டு செப்டம்பர் 25 ஆம் நாள் இந்திய உச்ச நீதிமன்றத்தின் நீதிபதியாக நியமிக்கப்பட்டார். 2004 ஆம் ஆண்டு மே 2 அன்று உச்சநீதி மன்றத்தின் மூத்த துணை நீதிபதியாக இருந்த நீதிபதி வி. நா. கரே இந்தியாவின் தலைமை நீதிபதியாகப் பதவியேற்றார். இவரது பதவிக்காலம் ஒரு மாதத்திற்கும் குறைவானது ஆகும். இவர் 2004 ஆம் ஆண்டு சூன் 01 அன்று தனது 65 வது பிறந்தநாளில் ஓய்வு பெற்றார்.

உச்ச நீதிமன்றத்தில் அவரது பதவிக்காலத்தில், பாபு உரிமையியல் சட்டம், குற்றவியல் சட்டம், அரசியலமைப்பு சட்டம், சுற்றுச்சூழல் சட்டம், வரி விதிப்பு, கார்ப்பரேட் சட்டம் மற்றும் அறிவுசார் சொத்து கருத்தகள் சார்ந்த வழக்குகளில் பல தரப்பு தீர்ப்புகளை வழங்கினார். இந்திரா காந்தியின் படுகொலைக்குப் பின்னர், சீக்கியர்களுக்கு எதிரான கலவரம் தொடர்பான வழக்கில் பாபு கும்பல் உளவியலைப் பகுப்பாய்வு செய்தார். இவர் 1986 ஆம் ஆண்டு இசுலாமிய (விவாகரத்து உரிமைகள் பாதுகாப்பு) சட்டத்தின் விதிகளால் வழங்கப்பட்டுள்ள வசதிகளையும் விளக்கினார்.

2007 ஏப்ரல் 2 ஆம் தேதி தேசிய மனித உரிமைகள் ஆணையத்தின் ஐந்தாவது தலைவராகப் பதவியேற்றார். இந்தப் பதவியில் 2009 ஆம் ஆண்டு மே 31 வரை பதவி வகித்தார்.

நீதித்துறைப் பணிக்காலத்திற்குப் பிந்தைய காலம்
---------------------------------------------

பாபு தற்போது இந்திய அறிவியல் பல்கலைக்கழகத்தின் தேசிய சட்டப் பள்ளியில் ஐசிஐசிஐ தலைவராக (பேராசிரியர்) உள்ளாா். வேதாந்தாவில் அதிக ஆர்வமாக உள்ளவா். பாபு 25 ஆண்டுகளுக்கும் மேலாக  சமூக நலப் பணிக்காக பயிற்சியளித்து வருகிறார். அதுமட்டுமின்றி சர்வதேச செவிலியர் சேவை சங்கத்தின் தலைவராக உள்ளாா்.

மரியாதை
-------

2005 ஆம் ஆண்டில் கர்நாடகா பல்கலைக் கழகம் இவரது கல்வி மற்றும் சேவையைக் கருத்தில் கொண்டு கௌரவ முனைவர் பட்டம் வழங்கியது.

ஆதாரங்கள்
---------

1. ↑  "காப்பகப்படுத்தப்பட்ட நகல்" இம் மூலத்தில் இருந்து 2017-07-14 அன்று. பரணிடப்பட்டது.. .
2. ↑  Composition Of Commission

வெளி இணைப்பு
------------

* Official Website of The National Human Rights Commission of India
அல்தமஸ் கபீர்
**அல்தமஸ் கபீர்** (பிறப்பு: 19 ஜூலை 1948 - இறப்பு: 19 பெப்ரவரி 2017) இந்திய உச்ச நீதிமன்றத்தின் தலைமை நீதிபதி ஆவார். கொல்கத்தா பல்கலைக்கழகத்தில் முதுகலைப் பட்டமும் அதனைத் தொடர்ந்து சட்டமும் பயின்ற இவர் 1973 ஆம் ஆண்டு முதல் கொல்கத்தா மாவட்ட நீதிமன்றத்திலும் குடிமையியல் மற்றும் குற்றவியல் வழக்கறிஞராகப் பணியாற்றத் தொடங்கினார். 1990 ஆம் ஆண்டு ஆகஸ்ட் 6 ஆம் நாள் கொல்கத்தா உயர்நீதி மன்றத்தில் நீதிபதியாக பொறுப்பேற்றார். 2005 ஆம் ஆண்டு ஜனவரியில் ஜார்கண்ட் மாநில உயர் நீதிமன்றத்தில் பொறுப்புத் தலைமை நீதிபதியாகப் பொறுப்பேற்றார். அதே ஆண்டில் மார்ச் மாதம் 1 ஆம் தேதி தலைமை நீதிபதியாக உயர்த்தப்பட்டார். பின்னர் 2005 ஆம் ஆண்டு செப்டம்பர் மாதம் 5 ஆம் தேதியில் இந்தியாவின் உயரிய நீதி அமைப்பான இந்திய உச்ச நீதிமன்றத்தின் நீதிபதி ஆனார். பின்னர் 2012 ஆம் ஆண்டு செப்டம்பர் மாதம் கபாடியா ஒய்வு பெற்றதை அடுத்து 39 ஆவது இந்தியத் தலைமை நீதிபதியாக நியமிக்கப்பட்டார்.

மேற்கோள்கள்
-----------

1. ↑  "சுப்ரீம் கோர்ட் தலைமை நீதிபதியாக அல்தமஸ் கபீர் பதவியேற்பு". தினமலர். 30 செப்டம்பர் 2012.. பார்த்த நாள்: 18 சனவரி 2013.

| நீதித்துறை அலுவல்கள்
 |
| --- |
| முன்னர்**எஸ். எச். கபாடியா** | **இந்தியத் தலைமை நீதிபதி**29 September 2012 – 18 July 2013 | பின்னர்**ப. சதாசிவம்** |
**பி. பிரசன்ன** குமார்    (B. Prasanna Kumar) இந்தியாவைச் சேர்ந்த ஓர் அரசியல்வாதியாவார். **பிரசன்ன குமார் பசவலிங்கப்பா** என்றும் இவர் அறியப்படுகிறார். 1999 ஆம் ஆண்டு முதல் 2008 ஆம் ஆண்டு வரை எலகங்கா சட்டமன்றத் தொகுதியின் சட்டமன்ற உறுப்பினராக இருந்தார்  2008 ஆம் ஆண்டு முதல் 2013 ஆம் ஆண்டு வரை புலகேசிநகர் தொகுதியில்   சட்டமன்றத் தொகுதியில் சட்டமன்ற உறுப்பினராக இருந்தார்.

அரசியல் வாழ்க்கை
----------------

பி. பிரசன்ன குமார் தனது தந்தை பி. பசவலிங்கப்பாவின் (முன்னாள் அமைச்சர்) மரணத்திற்குப் பிறகு அரசியல் வாழ்க்கையில் நுழைந்தார். 1993 ஆம் ஆண்டில் இவரது தந்தையின் தொகுதியான எலகங்கா தொகுதியில் போட்டியிட்டார்

தனிப்பட்ட வாழ்க்கை
------------------

பி. பிரசன்ன குமார் 1953 ஆம் ஆண்டு சனவரி மாதம் 7 ஆம் தேதியன்று பி. பசவலிங்கப்பாவின் மகனாகப் பிறந்தார். இவருக்கு இலாவண்யா பிரசன்ன குமார் மற்றும் வருண் பிரசன்ன குமார் என 2 குழந்தைகள் உள்ளனர். மருத்துவர் லாவண்யா பிரசன்ன குமார் மருத்துவத் துறையில் பட்டம் பெற்ற ஒரு மருத்துவராக அறியப்படுகிறார். வருண் பிரசன்ன குமார் வணிக மேலாண்மை படித்த இரட்டை பட்டதாரி ஆவார். பி.பிரசன்னா குமாருக்கு எம்.தர்சன் குமார், எம்.கௌரவ் குமார், அன்சிகா வருண் பிரசன்னா குமார், மற்றும் சிரேயாசு வருண் பிரசன்னா குமார் என 4 பேரக்குழந்தைகள் உள்ளனர்.

மேற்கோள்கள்
-----------

1. ↑  "B Prasanna Kumar's Profile, News, Photos, Constituency, Elections Details and Election Results with Analysis". .
2. ↑  "Archived copy". .
3. ↑  "ಪುಲಿಕೇಶಿನಗರ ವಿಧಾನಸಭಾ ಕ್ಷೇತ್ರದ ಪರಿಚಯ". .
4. ↑  "Yelahanka Elections Results 2014, Current MLA, Candidate List of Assembly Elections in Yelahanka, Karnataka". .
5. ↑  "Pulakeshinagar Elections Results 2014, Current MLA, Candidate List of Assembly Elections in Pulakeshinagar, Karnataka". .
6. ↑  "Hum Paanch! Pulakeshinagar MLA B Prasanna Kumar goes on a thanksgiving tour on Thursday with four newly elected corporators in his constituency". .
**ஜிஜே 3379** (ஜிக்லாசு 99-49) என்பது வேடுவன் விண்மீன் கூட்டத்தின் அருகில் உள்ள விண்மீனாகும், இது இடமாறு தோற்ற அடிப்படையில் சூரியனில் இருந்து 17 ஒளி ஆண்டுகள் தொலைவில் அமைந்துள்ளது. . இது ஒரு ஒற்றை நட்சத்திரம் தோற்றப் பொலிவுப் பருமை +11.31 ஆகும். முழுமையான பருமை +12.71 ஆகும். எனவே, விண்மீனை வெற்றுக் கண்ணால் பார்க்க முடியாது. இது வேடுவன் விண்மீன் கூட்டத்தின் மேல் இடது பகுதியில், பீட்டல்கியூசு(Betelgeuse) க்கு தென்கிழக்கு(SSE) திசையில் நிலைநிறுத்தப்பட்டுள்ளது. இந்த விண்மீன் நொடிக்கு +30.0 கிலோமீட்டர் என்ற ஆர வேகத்துடன் மேலும் விலகிச் செல்கிறது. கடந்த காலத்தில், இந்த நட்சத்திரம் சூரிய குடும்பத்துடன் ஒப்பீட்டளவில் நெருக்கமான கடப்பைக் கொண்டிருந்தது. சில 161000±6000 ஆண்டுகளுக்கு முன்பு, இது குறைந்த அளவு தொலைவாக 4.08 ஒளியாண்டுகள்(1.25புடைநொடிகள்) தொலைவை எட்டியது

இயற்பியல் பண்புகள்
------------------

இந்த விண்மீன் M3.5V வகை முதன்மை வரிசை சிறிய செங்குறுமீனாகும். இது சூரியனை விட மிகவும் சிறியதும் குளிர்ச்சியானதும் குறைவான பொருண்மை கொண்டதும் ஆகும். சூரியனின் ஒளிர்மையைப் போல 0.6% கதிர்வீச்சு மட்டுமே கொண்டுள்ளது. இது மிகவும் சுறுசுறுப்பான விண்மீனாகும், இது 0.0074±0.0029 பருமை வீச்சுடன் பொலிவில் மாறுபடுகிறது, இது 1.8 நாள் வேகமான வட்டணைச் சுழற்சி காலத்தால் மாற்றியமைக்கப்படுகிறது.  இதன். காந்தப்புல வலிமை 2.3 கிலோகாசாகும் இது 9.5×1027 erg s−1ஒளிர்மை கொண்ட எக்சுக்கதிர் உமிழ்வின் வாயிலாகும். 

SIMBAD தரவுத்தளத்தின்படி, விண்மீன் சுடருமிழ்வு மாறியாக வகைப்படுத்தப்பட்டுள்ளது.

மேற்கோள்கள்
-----------

வெளி இணைப்புகள்
---------------

*
**தன்சாரி அனசுயா** (பிறப்பு: சூலை 9, 1971), பொதுவாக **சீதக்கா** (*Seethakka*) என்று அழைக்கப்படுபவர், தற்போது தெலங்காணாவில் அமைச்சராகப் பணியாற்றும் இந்திய அரசியல்வாதி ஆவார். இவர் தெலங்காணா சட்டமன்றத்தில் முலுக் சட்டமன்ற தொகுதியை பிரதிநிதித்துவப்படுத்துகிறார். இவர் 2009ஆம் ஆண்டு ஆந்திரப் பிரதேச சட்டமன்றத்திற்கும், 2018 மற்றும் 2023ஆம் ஆண்டுகளில் தெலங்காணா சட்டமன்றத்திற்கும் சட்டமன்ற உறுப்பினராகத் தேர்ந்தெடுக்கப்பட்டார். இவர் சூன் 2018-ல் அகில இந்திய மகளிர் காங்கிரசின் பொதுச் செயலாளராக நியமிக்கப்பட்டார். மேலும் ஆகத்து 2019-ல் சத்தீசுகர் மகளிர் காங்கிரசின் மாநிலப் பொறுப்பாளராக ஆனார். இவர் 'தெலங்காணாவின் இரும்புப் பெண்மணி' என்று குறிப்பிடப்படுகிறார்.

இளமை
----

சீதக்கா ஜக்கனகுடெம் கிராமத்தில் ஆதிவாசி கோயா பழங்குடி குடும்பத்தில் பிறந்தவர். அரசியலுக்கு வருவதற்கு முன்பு அனசுயா நக்சலைட் ஆனார். 1987ஆம் ஆண்டு தனது 14வது வயதில் ஜனசக்தி நக்சல் குழுவில் சேர்ந்தார். இவருக்கு இந்த இயக்கத்தில் கிடைத்த ஏமாற்றத்தின் காரணமாக பதினோர் வருட காலத்திற்குப் பிறகு இயக்கத்திலிருந்து வெளியேறினார். 1997ஆம் ஆண்டு பொது மன்னிப்பு திட்டத்தின் கீழ் இவர் காவல்துறையில் சரணடைந்தார். பின்னர் இவர் படிப்பைத் தொடர்ந்தார், வழக்கறிஞரானார். 2022-ல், சீதக்கா தனது முனைவர் பட்ட ஆய்வினை உசுமானியா பல்கலைக்கழகத்தில் அரசியல் அறிவியலில் முடித்தார்.

அரசியல் வாழ்க்கை
----------------

2004ஆம் ஆண்டு தெலுங்கு தேசம் கட்சியில் இணைந்து முலுக் தொகுதியில் போட்டியிட்டுத் தோல்வியடைந்தபோது, முதலில் அரசியலில் நுழைந்தார் அனசுயா. 2009ல் மீண்டும் முலுக் தொகுதியில் போட்டியிட்டு, வெற்றி பெற்று, காங்கிரசு வேட்பாளர் போடம் வீரையாவை பெரும் வாக்கு வித்தியாசத்தில் தோற்கடித்தார். இவர் 2014 தேர்தலில் பாரத் இராட்டிர சமிதி வேட்பாளர் அசுமீரா சந்துலாலிடம் தோல்வியடைந்தார்.

2017ஆம் ஆண்டில், அனசுயா தெலுங்கு தேசம் கட்சியை விட்டு வெளியேறி இந்தியத் தேசிய காங்கிரசில் சேர்ந்தார். விரைவில் அகில இந்திய மகளிர் காங்கிரசின் பொதுச் செயலாளராகவும் பின்னர் சத்தீசுகர் மகளிர் காங்கிரசின் மாநிலப் பொறுப்பாளராகவும் ஆனார். இவர் 2018 மற்றும் 2023 முலுக் தொகுதிக்கான சட்டமன்ற பொதுத் தேர்தல்களில் காங்கிரசு வேட்பாளராகப் போட்டியிட்டு வெற்றி பெற்றார்.

7 திசம்பர் 2023 அன்று, தெலங்காணாவின் அமைச்சராகப் பதவியேற்றார்.

பொது அடைப்பின் போது நிவாரணம்
----------------------------

அனசுயா 2020ஆம் ஆண்டில் தெலங்காணா-சத்தீசுகர் எல்லைக்கு அருகிலுள்ள 400 க்கும் மேற்பட்ட கிராமங்களுக்கு பொது அடைப்பின் போது உள்ளூர் மக்களுக்கு நிவாரணம் வழங்கினார், அரிசி, பருப்பு போன்றவற்றை விநியோகித்தார், தேவையான மக்களுக்குப் பொருட்கள் மற்றும் முகமூடிகளை விநியோகித்தார். இவரது முயற்சிகள் சமூக ஊடகங்களில் மிகப்பெரிய ஆதரவைப் பெற்றன, "என் சொந்த திருப்திக்காக, எனது மக்களுக்கு எனது கடமையாக இதைச் செய்கிறேன்" என்று அனசூயா கூறினார். "ஆளும் அரசிடம் இருந்து எந்த ஆதரவும் இல்லை. நன்கொடைகள் மற்றும் ஒத்த எண்ணம் கொண்ட நபர்களின் ஆதரவின் காரணமாக என்னால் இதையெல்லாம் செய்ய முடிந்தது எனத் தெரிவித்தார்.

மேற்கோள்கள்
-----------

1. ↑  "Seethakka quits Dalam to join Desam". .
2. ↑  "Telangana's Seethakka: Naxalite turned legislator's gallant mission to serve deprived during lockdown" (in en). 2020-05-05. .
3. ↑  "Sitakka joins Congress" (in en-IN). *The Hindu*. 2017-10-31. பன்னாட்டுத் தர தொடர் எண்:0971-751X. .
**ஆர். அகந்தா சீனிவாசு மூர்த்தி** *(R Akhanda Srinivas Murthy)* இந்திய நாட்டினைச் சேர்ந்த அரசியல்வாதி மற்றும் கர்நாடக சட்டமன்ற உறுப்பினர் ஆவார். இவர் இந்திய தேசிய காங்கிரசு கட்சியின் உறுப்பினராக புலகேசிநகரா என்ற கர்நாடகா மாநில சட்டமன்றத் தொகுதியின் பிரதிநிதி ஆவார்.  இவர் முன்னதாக 2013 ஆம் ஆண்டு முதல் 2018 ஆம் ஆண்டு வரை சனதா தளம் (சமயச்சார்பற்ற) கட்சியின் உறுப்பினராக மற்றும் தொகுதியின் பிரதிநிதியாக இருந்தார்.  அதைத் தொடர்ந்து இந்திய தேசிய காங்கிரசு கட்சியில் சேர பதவி விலகினார்.  மேலும் இரண்டாவது முறையாக அதிக வாக்கு வித்தியாசத்தில் தேர்ந்தெடுக்கப்பட்டார். 2018 ஆம் ஆண்டு கர்நாடக சட்டப் பேரவைத் தேர்தலில் வெற்றி பெற்றார். 

2020 ஆம் ஆண்டு ஆகத்து மாதத்தில், மூர்த்தியின் மருமகனால் பகிரப்பட்டதாகக் கூறப்படும் முகம்மது நபி பற்றிய ஒரு எரிச்சலூட்டும் முகநூல் இடுகையால் தூண்டப்பட்ட ஒரு வன்முறைக் கலவரம் பெங்களூர் நகரில் வெடித்தது. 

2023 ஆம் ஆண்டு ஏப்ரல் மாதம் 16 ஆம் தேதியன்று, மூர்த்தி 2023 கர்நாடகா சட்டமன்றத் தேர்தலுக்கான அனுமதி மறுக்கப்பட்டதால் புலகேசிநகரா தொகுதியில் இருந்து இந்திய தேசிய காங்கிரசு கட்சியின் சட்டமன்ற உறுப்பினர் பதவியை விட்டு விலகல் செய்தார்.

மேற்கோள்கள்
-----------

1. ↑  Devaiah, Darshan (2019-01-06). "So near to Soudha, yet so far from facilities". .
2. ↑  "14 Assembly Members List". .
3. ↑  "Seven rebel JD(S) MLAs join Congress in presence of Rahul Gandhi in Karnataka". 2018-03-25. .
4. ↑  "Pulakeshinagar Cong candidate wins by highest margin". 2018-05-16. .
5. ↑  "Karnataka polls: Name not in candidate lists, Congress's Akhanda Srinivas Murthy quits as MLA". .
6. ↑  "Karnataka assembly elections: Congress MLA Akhanda Srinivas Murthy resigns". 2023-04-17. .
7. ↑  "Karnataka Polls: Akhanda Srinivas Murthy resigns as Congress MLA". 2023-04-17. .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Hyloxalinae|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**கைலோக்சலினே** (*Hyloxalinae*) என்பது நச்சு அம்புத் தவளைக் குடும்பமான டென்ட்ரோபேட்டிடேவில் உள்ள தவளை துணைக்குடும்பமாகும்.

பேரினம்
-------

*கைலோக்சலினே* துணைக்குடும்பத்தில் மூன்று பேரினங்கள் உள்ளன.

* *எக்டோபோக்ளோசசு*
* *கைலோக்சலசு*
* *பருவ்ரோபேட்சு*

மேற்கோள்கள்
-----------

1. ↑  Grant, Taran; Frost, Darrel R.; Caldwell, Janalee P.; Gagliardo, Ron; Haddad, Célio F. B.; Kok, Philippe J. R.; Means, D. Bruce; Noonan, Brice P. *et al*. (8 August 2015). [1:PSODFA2.0.CO;2/PHYLOGENETIC-SYSTEMATICS-OF-DART-POISON-FROGS-AND-THEIR-RELATIVES-AMPHIBIA/10.1206/0003-0090(2006)299[1:PSODFA]2.0.CO;2.full "PHYLOGENETIC SYSTEMATICS OF DART-POISON FROGS AND THEIR RELATIVES (AMPHIBIA: ATHESPHATANURA: DENDROBATIDAE)"]. *Bulletin of the American Museum of Natural History* **2006** (299): 1–262. doi:10.1206/0003-0090(2006)299[1:PSODFA]2.0.CO;2. பன்னாட்டுத் தர தொடர் எண்:0003-0090. [1:PSODFA]2.0.CO;2/PHYLOGENETIC-SYSTEMATICS-OF-DART-POISON-FROGS-AND-THEIR-RELATIVES-AMPHIBIA/10.1206/0003-0090(2006)299[1:PSODFA]2.0.CO;2.full.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2339343
* விக்கியினங்கள்: Hyloxalinae
* ASW: Hyloxalinae
* ITIS: 773206
* என்.சி.பி.ஐ: 490055

 |
**பூட்டுச் செம்பு** அல்லது **தூக்குச் செம்பு** என்பது இறுக்கமாகப் பூட்டிப் பயன்படுத்தக் கூடியதாகவும், தூக்கிக் கொண்டு போகக் கூடியவாறும் வடிவைமைக்கப்பட்ட ஒரு செம்பு ஆகும். பானங்கள் ஒன்றோடு ஒன்று கலக்காத வகையிலும் அதே நேரம் வெளித்தெரியாத வகையிலும் தூக்கிச் செல்ல இலகுவான முறையிலும் தனித்துவமான வடிவிலும் அமைந்த இவ் வகைச் செம்புகள் பழந் தமிழரின் வாழ்க்கைத் தரத்தையும் நுட்பத் திறனையும் ரசனை உணர்வையும் ஒருங்கே வெளிப்படுத்தி நிற்பன.

வடிவமைப்பு
----------

பித்தளையினால் ஆன செம்பு வகையைச் சார்ந்த இப்பாவனைப் பொருள் மூன்று பகுதிகளைக் கொண்டிருக்கிறது. செம்பு (அடிப்பகுதி), குவளை, மூடி என்பவையே அவையாகும். செம்பின் வாய் பகுதியோடு உள்ளார்ந்து இணைக்கத்தக்க விதமாக குடிக்கும் குவளையை உள்ளடக்கி அது வெளியே தெரியாத விதமாகவும் வெளியே திரவ பதார்த்தங்கள் சிந்தாத விதமாகவும்
7- 8 புரிகள் கொண்ட மூடி அமைந்திருப்பது இதன் சிறப்பம்சம் எனலாம்.

பயன்பாடு
--------

தற்போது வழக்கொழிந்து போய் விட்ட இப்பாவனை பொருள் பயணங்களும் வசதிகளும் தற்போது போல இலகுவற்றிருந்த காலங்களில் தம் நீண்ட வழிப்பயணத்துக்காக பானங்களை இதில் இட்டு நிரப்பி எடுத்துச் செல்ல பயன்பட்ட ஒரு சாதனமாகும்.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/நேபாள|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***கூட்டிகர் நேபாலென்சிசு*** (*Scutiger nepalensis*) என்பது பொதுவாக **நேபாள சோம்பேறி தேரை** என்று அழைக்கப்படுகிறது. இது மெகோப்ரிடே குடும்பத்தில் உள்ள ஒரு வகை நீர்நில வாழ்வன ஆகும். இது நேபாளத்திலும், சீனாவிலும், இந்தியாவிலும் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல உயரமான புல்வெளி மற்றும் ஆறுகள் ஆகும். இது வாழ்விட இழப்பால் அச்சுறுத்தப்படுகிறது.

மேற்கோள்கள்
-----------

1. ↑  Annemarie Ohler, Tej Kumar Shrestha (2004). "*Scutiger nepalensis*". *IUCN Red List of Threatened Species* **2004**: e.T57617A11664079. doi:10.2305/IUCN.UK.2004.RLTS.T57617A11664079.en.. பார்த்த நாள்: 15 November 2021.
2. ↑  Frank, N. and E. Ramus.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1310563
* விக்கியினங்கள்: Scutiger nepalensis
* AmphibiaWeb: 2524
* ASW: Scutiger-nepalensis
* BOLD: 794457
* EoL: 1039373
* GBIF: 5217400
* iNaturalist: 24672
* IRMNG: 10229868
* ITIS: 664212
* IUCN: 57617
* என்.சி.பி.ஐ: 2010877
* uBio: 4804205

 |